Άλβα Κέιπ

Το «Άλβα Κέιπ» () ήταν δεξαμενόπλοιο υπό βρετανική σημαία.

Πλοίο κακότυχο, το Άλβα Κέιπ, 11.252 τόνων, στοίχισε τη ζωή σε συνολικά 37 ναυτικούς μέσα σε δύο εβδομάδες του Ιουνίου του 1966. Στις 16 Ιουνίου συγκρούστηκε μέσα στο λιμάνι της Νέας Υόρκης με το αμερικανικό δεξαμενόπλοιο Τέξακο Μασατσούσετς. Τα δύο πλοία τυλίχθηκαν αμέσως στις φλόγες και από τα 100 άτομα που τα επάνδρωναν, τα 33 βρήκαν φρικτό θάνατο στα φλεγόμενα καταστρώματα. Το Άλβα Κέιπ σώθηκε αλλά λίγες ημέρες αργότερα, στις 28 Ιουνίου, νέα πυρκαγιά ξέσπασε ενώ ξεφόρτωνε νάφθα στη Νέα Υόρκη. Τέσσερα άτομα έχασαν τη ζωή τους ενώ το φλεγόμενο κουφάρι του ήταν πλέον επικίνδυνο για τα υπόλοιπα πλοία που χρησιμοποιούσαν το πολυσύχναστο λιμάνι. Έτσι, στις 3 Ιουλίου, το Άλβα Κέιπ σύρθηκε στα ανοικτά. Εκεί ανέλαβαν να το αποτελειώσουν οι κανονιοφόροι της αμερικανικής ακτοφυλακής. Με τα πυροβόλα τους έβαλλαν κατά του καταδικασμένου πλοίου, που βυθίστηκε τελικά έχοντας δεχθεί 57 πλήγματα, για να αφήσει στην επιφάνεια μόνο μία κηλίδα και το φλεγόμενο υπόλειμμα του φορτίου τουΤο κακότυχο πλοίο, Ιστορικό Λεύκωμα 1966, σελ. 128-129, Καθημερινή (1997).

Παραπομπές

Αλβα